22.11.2022
RO
Jurnalul Oficial al Uniunii Europene
C 443/5
2.12.
Integrarea în continuare a pieței energetice a UE va juca un rol important în îmbunătățirea accesibilității din perspectiva prețurilor și a securității aprovizionării cu energie.
În acest scop, este necesară o capacitate de interconectare (7) suficientă și trebuie implementată infrastructura corespunzătoare, în special în „insulele” energetice [cum ar fi Peninsula Iberică (8)].
Pentru a promova un avantaj competitiv al UE în domeniul energiei din surse regenerabile și pentru a garanta că utilizarea surselor regenerabile de energie nu pune în pericol securitatea aprovizionării, ar trebui elaborată o foaie de parcurs realistă pentru dezvoltarea și implementarea unei infrastructuri eficiente de energie din surse regenerabile, inclusiv a capacității de stocare și a interconectării rețelelor de transport într-o măsură care să permită exportul producției excedentare către alte state membre.
Pentru a implementa rapid infrastructura pentru energia curată, statele membre trebuie să accelereze acordarea autorizațiilor. 2.13.
Pentru a consolida condițiile de concurență echitabile, UE ar trebui să promoveze stabilirea prețului dioxidului de carbon la nivel mondial.
Ar trebui să se dezvolte și să se raționalizeze impozitarea emisiilor de dioxid de carbon în așa fel încât să reflecte impactul climatic într-un mod simetric și să țină seama de măsurile de sechestrare a carbonului din atmosferă.
În plus, CESE ar trebui să își urmărească obiectivul privind eliminarea treptată a subvențiilor pentru sursele de energie dăunătoare climei și mediului, garantându-se, totodată, că tranziția către o economie neutră din punct de vedere climatic se desfășoară în mod echitabil. 2.14.
Creșterea actuală a prețurilor la energie reprezintă o amenințare majoră, atât de creștere a sărăciei energetice, cât și de pierdere a competitivității întreprinderilor consumatoare de energie.
CESE solicită acțiuni care să atenueze în mod real impactul creșterii prețurilor la energie și să prevină apariția sărăciei energetice, inclusiv în rândul gospodăriilor din UE.
De asemenea, pentru a ajuta IMM-urile și industriile mari consumatoare de energie să supraviețuiască crizei, sunt necesare măsuri temporare și bine orientate pentru ca impactul creșterii prețurilor la energie să fie limitat. 2.15.
O analiză pe termen lung a modului în care piața energiei răspunde la șocuri trebuie să abordeze și cauzele profunde ale creșterii prețurilor la energie (în prezent, prețul gazelor), astfel cum a sugerat Agenția pentru Cooperarea Autorităților de Reglementare din Domeniul Energiei (ACER), pe baza evaluării sale recente (9) a structurii actuale a pieței energiei electrice și a sistemului de stabilire a prețurilor.
În plus, ar putea fi luată în considerare o reexaminare în ceea ce privește piețele în care concentrarea aprovizionării cu energie este ridicată și, prin urmare, funcționarea normală poate fi denaturată. 2.16.
Cetățenii și consumatorii ar trebui să se afle în centrul tranziției energetice, prin sprijinirea sistemelor energetice comunitare și a asumării responsabilității la nivel local și prin transformarea consumatorilor de energie în prosumatori.
CESE solicită campanii transparente de informare, consultare și educare pentru a încuraja angajamentul cetățenilor față de tranziția energetică. 2.17.
De asemenea, CESE solicită să se acorde mai multă atenție problemelor privind tranziția către o societate neutră din punctul de vedere al emisiilor de dioxid de carbon, în special în ceea ce privește industriile care, din diverse motive tehnice și/sau financiare, au nevoie de timp pentru a se adapta și a-și menține competitivitatea pe piață. 2.18.
CESE a salutat actualizarea Regulamentului TEN-T pentru a răspunde mai bine obiectivelor și necesităților la ordinea zilei.
Trebuie acordată o atenție deosebită identificării priorităților și definirii unei rețele care să conecteze toate capitalele, marile orașe, porturile, aeroporturile și terminalele statelor membre, pe baza coridoarelor europene.
Coridoarele ar trebui să includă, după caz, „poduri marine” sau legături maritime regulate, cu densitate ridicată, de tip ro-ro, între porturile coridoarelor.
În ceea ce privește coeziunea teritorială, CESE consideră că trebuie să existe o mai bună legătură între coridoarele rețelei centrale și dimensiunile regională, urbană și locală.
De asemenea, trebuie identificate discrepanțele dintre cerințele tehnice TEN-T și cele privind mobilitatea militară, pentru a pune în aplicare o dublă utilizare a infrastructurii de transport. 2.19.
Având în vedere timpul destul de îndelungat de execuție a proiectelor TEN-T, CESE sprijină instituirea unui cadru european de reglementare și finanțare care să asigure stabilitate pe termen mediu și lung în ceea ce privește coridoarele și proiectele, până la finalizarea rețelei europene.
CESE solicită adoptarea de planuri naționale urgente pentru finanțarea ordinară și extraordinară a intervențiilor de întreținere a infrastructurilor TEN-T și a unui plan de monitorizare a rețelei centrale la nivel european. 2.20.
Având în vedere rolul esențial al aviației pentru UE, CESE solicită o abordare cuprinzătoare și eficace pentru a promova redresarea și creșterea aviației durabile.
(7) (8) (9)
Interconectarea este deja un obiectiv al UE (cel puțin 15 % până în 2030, dar unele țări au rămas cu mult în urmă): https://energy.ec. europa.eu/topics/infrastructure/electricity-interconnection-targets_en Documentul Comisiei privind „Insulele energetice”: https://ec.europa.eu/commission/presscorner/detail/de/MEMO_18_4622 http://www.acer.europa.eu/sites/default/files/documents/Publications/ACER%26%23039%3Bs%20Final%20Assessment%20of% 20the%20EU%20Wholesale%20Electricity%20Market%20Design.pdf